Wara l-atmosfera brijuża ta’ lejlet l-ewwel tas-sena, il-Belt sebħet nadifa tazza u ferma aktar kwieta. Għalkemm għal uħud l-Ewwel tas-Sena huwa jum ta’ mistrieħ, għal oħrajn kienet ġurnata xogħol bħall-oħrajn. Iltqajna ma’ żewġ uffiċjali tal-Pulizija jagħmlu r-ronda fi Triq ir-Repubblika. “Ġejna niċċekkjaw li l-affarijiet kollox sew u jidher li l-affarijiet jidhru s’issa bħas-soltu kollox sew. Mexjin in-nies, jaraw il-ħwienet xorta u aħna nagħmlu dak li nagħmlu s-soltu, ngħidulha r-ronda li nagħmlu fil-familji, fir-residenzi u fil-ħwienet.” “Waqt li ħaddieħor qed jiddeverti, aħna naraw li kollox jibqa’ għaddej normali. Ir-ronda dejjem trid issir. Il-pubbliku jistenna minna affarijiet tajba speċjalment dawn iż-żminijiet.” Ristoranti u kafetteriji kienu mimlija sa ruħ ommhom. Il-waiters u l-kokijiet kienu mħabbtin sew. “Fl-ewwel tas-sena aħna nqattgħuha flimkien. Inkunu looking forward biex niġu għax-xogħol, ngħid il-verità imma nieħdu pjaċir inqattgħuh flimkien.” “Kella naħdmuha għax il-flus minn xi mkien trid taqlagħhom biex inrabbu familja.” Serbut ta’ turisti bdew jistennew biex jidħlu fil-Konkatridral ta’ San Ġwann. L-uffiċjal tas-sigurtà ma kellux biċċa xogħol faċli. “My family is at home but I enjoy to work this job to protect St John’s Cathedral.” Dlonk ħareġ is-sagristan wara l-quddiesa ta’ filgħodu. Ilu jaħdem hemmhekk 33 sena. “Ilbieraħ kienet l-aħħar tas-sena, allura domt daqsxejn. Imma llum ġejt hawnhekk ġurnata tiegħi tax-xogħol, nibqa’ hawn sal-lejla għax ikollna quddiesa tal-5.30pm u dan ix-xogħol drajtu u qed għal qalbi ħafna.” Tal-istess fehma saċerdot anzjan. “Qed hawn biex nirringrazzja lil Alla, nitlob għall-oħrajn u ningħaqad mal-oħrajn. Jien taf kemm-il sena għandi hux? Kemm għandi? 91 sena. Magħluqa.” F’temp sabiħ, bosta turisti oħra għażlu li jgawdu l-veduti pittoreski tal-Port il-Kbir. “We came all the way from Germany in order to enjoy beautiful Malta here at the Upper Barracca. Here you have fantastic scenery over there. So, it was excellent.” “We came to Malta to see your beautiful city and we thought we’re coming to have a look at all the beautiful things you’ve got. The scenery.”